Държавен вестник, бр. 86, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  86
(2) Разполагането на ПР се съобразява 
с инсталираната ILS и MLS, доколкото ВС, 
рулиращи или престояващи на ПР, могат да 
бъдат източници на смущения за ILS.
Раздел X
Надлъжни и напречни наклони на ПР
Чл. 93. (1) Надлъжният наклон на ПР не 
се допуска да превишава:
1. 1,5 на сто при кодова буква C, D, E или F;
2. 3 на сто при кодова буква А или В.
(2) В случаите, когато промяната на на­
клоните на ПР е неизбежна, преходът от един 
наклон към друг се изпълнява с вертикална 
крива с нарастване не по-голямо от:
1. едно на сто на 30 m (минимален радиус 
на кривата 3000 m), когато е посочена кодова 
буква C, D, E или F;
2. едно на сто на 25 m (минимален радиус 
на кривата 2500 m), когато е посочена кодова 
буква А или В. 
(3) Когато промяната на наклона на ПР е 
неизбежна, тя се изпълнява така, че от която 
и да е точка, разположена на височина:
1. 3 m над ПР, може да се види цялата по­
върхност на ПР на разстояние най-малко 300 
m от тази точка – когато е посочена кодова 
буква C, D, E или F;
2. 2 m над ПР, може да се види цялата 
повърхност на ПР на разстояние най-малко 
200 m от тази точка – когато е посочена ко­
дова буква В;
3. 1,5 m над ПР, може да се види цялата 
повърхност на ПР на разстояние най-малко 
150 m от тази точка – когато е посочена ко­
дова буква А.
(4) Напречните наклони на ПР е необхо­
димо да са достатъчни, за да предотвратяват 
събирането на вода на повърхността на ПР, 
но не могат да превишават:
1. 1,5 на сто – когато са посочени кодови 
букви C, D, E или F;
2. 2 на сто – когато е посочена кодова 
буква А или В.
Раздел XI
Носимоспособност на ПР
Чл. 94. Носимоспособността на ПР е 
най-малко равна на тази на ПИК, която тя 
обслужва с отчитане на обстоятелството, че 
интензивността на движение по ПР е по-го­
ляма, а в резултат на ниската скорост при 
рулиране и евентуални спирания на само­
летите тя ще бъде подложена на по-големи 
натоварвания от ПИК, която обслужва. 
Раздел XII
Повърхност на ПР
Чл. 95. (1) Повърхността на ПИК се 
изпълнява без неравности, които могат да 
предизвикат повреждане конструкцията на 
самолета.
(2) Повърхността на ПИК с изкуствена 
настилка се обработва така, че да осигурява 
добро сцепление с гумите на ВС, дори когато 
е мокра.
Раздел XIII
Скоростни изходни ПР
Чл. 96. Скоростната изходна ПР (фиг. 2) 
се проектира с радиус на завоя при излизане 
от ПИК най-малко:
1. 550 m – за кодов номер 3 или 4 и оси­
гурява при мокра повърхност на настилката 
скорост на ВС за излизане от ПИК най-малко 
93 km/h;
2. 275 m – за кодов номер 1 или 2 и оси­
гурява при мокра повърхност на настилката 
скорост на ВС за излизане от ПИК най-малко 
65 km/h. 
Фиг. 2. Скоростна изходна пътека за рулиране
Чл. 97. (1) Разширението от вътрешната 
страна на завоя на скоростната изходна ПР се 
изгражда с радиус, достатъчен за осигуряване 
на разширена гърловина на ПР, с цел ранно 
разпознаване на входа на ПР и завиването 
към нея.
(2) Скоростната изходна ПР е необходимо 
да включва праволинеен участък след крива­
та на завоя при изхода от ПИК, достатъчна 
за пълно спиране на ВС, излизащо от ПИК, 
преди достигане друга ПР.
(3) Ъгълът на пресичане на скоростната 
изходна ПР с ПИК е необходимо да бъде в 
границите между 25° – 45°, като се препо­
ръчва 30°.
Раздел XIV
ПР върху мостове
Чл. 98. (1) Широчината на участъка от 
мост с ПР, който може да издържа самолет, 
измерена перпендикулярно на осевата линия 
на ПР, не може да бъде по-малка от широчи­
ната на подравнения участък на лентата за 
рулиране, предвидена за тази ПР.
(2) Участъкът на ПР върху мост се изграж­
да така, че в случай на спиране на моста на 
най-големия самолет, за който е предназна­
чена ПР, широчината на ПР върху моста да 
е достатъчна за оперирането аварийно-спа­
сителните автомобили едновременно в двете 
посоки, включвайки се в обявеното време 
за реакция.
Ъгъл на пресичане
Радиус на завоя
при навлизане на ПР
Скоростна извеждаща ПР
Праволинеен участък
ПИК
ПР